# De unge Larmer

Preben synes, at de unge larmer. Han er generelt træt af de unges adfærd på biblioteket, og synes ikke de opfører sig ordentligt.

Problemet er, at de i medarbejdergruppen langt fra er enige om, hvad ”at opføre sig ordentligt” betyder. Faktisk er de også uenige om, hvornår noget er larm.

Andre af Prebens kolleger byder de unge velkommen og taler med dem. Det opfordrer jo netop bare til mere larm, synes Preben. Så hans facon er mere afvisende eller bare at ignorere dem.

## I jeres gruppe skal I drøfte:

1. Hvilke dilemmaer og problematikker får du helt overordnet øje på?
2. Hvilke faglige samtaler skal personale og ledelse have med hinanden for at kunne løse den her opgave professionelt og ikke baseret på enkelte medarbejderes private synsninger?
3. Hvad tror du at det betyder for de unges brug og oplevelse af biblioteket, at de møder medarbejdere som Preben?
4. Kom med konkrete forslag til, hvordan man på den her arbejdsplads kan få faglige drøftelser om, hvad det ”*at opføre sig ordentligt”* betyder, samt hvornår noget er *larm*.